b'\n_START_ARTICLE_\nHusvogn\n_START_PARAGRAPH_\nEn husvogn, eller karavan, er en form for beboelseskonstruksjon som er flytbar, men normalt st\xc3\xa5r p\xc3\xa5 en fast plass. En husvogn betegnes i Europa ogs\xc3\xa5 noen ganger som en stasjon\xc3\xa6r campingvogn, hvilket henviser til at den brukes til rekreativ beboelse og oftest er plassert p\xc3\xa5 en campingplass. I USA brukes husvogner i stor utstrekning som permanente boliger; i den forbindelse brukes ogs\xc3\xa5 betegnelser som trailer home eller bare trailer.\n_START_SECTION_\nHistorie\n_START_PARAGRAPH_\nBlant de tidligste eksempler p\xc3\xa5 husvogner er romaenes vogner, som er kjent fra 1500-tallet. I USA kjennes husvogner fra 1870-\xc3\xa5rene som strandboliger, som kunne flyttes av hestespann. Med bilens utbredelse ble det fra 1920-\xc3\xa5rene til disse konstruert trailere i form av campingvogner. Efter avslutningen av annen verdenskrig, hvor mange soldater vendte hjem uten \xc3\xa5 ha et sted \xc3\xa5 bo, ble husvogner popul\xc3\xa6re som billige og hurtigt etablerte boliger for krigsveteranene og deres familier. Med den innbyggede mobilitet kunne de ovenik\xc3\xb8bet transporteres til det sted hvor beboerne kunne finne arbeide._NEWLINE_De f\xc3\xb8rste husvognene efter krigen var typisk av en st\xc3\xb8rrelse p\xc3\xa5 cirka 2,5 \xc3\x97 12 m, men opp gjennom de f\xc3\xb8lgende \xc3\xa5rtier ble de omkring 18 m lange og kunne ha mange rom, men ogs\xc3\xa5 enda st\xc3\xb8rre dimensjoner er sett. I tidens l\xc3\xb8p er det stilt sentrale krav til utformningen av husvogner, s\xc3\xa5 de overholder minimumsstandarder. Siden 1960-\xc3\xa5rene er husvogner blitt str\xc3\xb8mlinjet ved \xc3\xa5 bli industrifremstilt p\xc3\xa5 linje med modulhus. _NEWLINE_I USA er det etterhvert opprettet tusenvis av omr\xc3\xa5der avsatt til husvogner, kalt mobile home parks eller trailer parks. Hermed sikres at en husvogn kan oppstilles lovlig, liksom det i de fleste tilfelle er tilgang til vann, avl\xc3\xb8p, elektrisitet og lignende._NEWLINE_I Europa finner man f\xc3\xb8rst og fremst husvogner p\xc3\xa5 alminnelige campingplasser.'